30/04/2021 | Administración Autonómica
Xunta de Galicia
Vicepresidencia segunda e Consellería de Economía, Empresa e Innovación
Xefatura Territorial da Coruña
Servizo de Administración Industrial
Resolución do 26 de abril de 2021 da Xefatura Territorial da Coruña pola que se concede a autorización administrativa previa e de construción dunha instalación eléctrica no Concello de Santiago de Compostela (Núm. expte: IN407A 2020/160-1)

Visto o expediente para o outorgamento de autorización administrativa previa e de construción da instalación eléctrica que a seguir se cita: - Solicitante: Instituto Policlínico Rosaleda, SA - Enderezo Social: Rúa Santiago León de Caracas, núm.1 15701 (Santiago de Compostela) - Título: Proxecto: “Adecuación e sustitución de celas MT en CS para dar servizo ao CT 800 kVA do Hospital Policlínico HM Rosaleda” - Situación: Rúa Santiago León de Caracas, núm.1 15701 (Santiago de Compostela) Adecuación e substitución das celas de media tensión do actual centro de seccionamento (CS) sito en local de obra civil, por cela compacta 3L+1P SSAA composta de 3 celas de liña e 1 cela de protección para o transformador dos SSAA, baixo envolvente metálica, illamento en corte en SF6 (400 A, 24 kV, 16 kA). Cumpridos os trámites ordenados na Lei 24/2013, do 26 de decembro (BOE núm.310), do sector eléctrico e no título VII, capítulo II do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, na Lei 5/2017, do 19 de outubro, de fomento da implantación de iniciativas empresariais e de acordo coa Resolución do 19 de febreiro de 2014 da Dirección Xeral de Enerxía e Minas pola que se aproba o procedemento de autorización administrativa de construción (DOG núm.54), esta xefatura territorial resolve: Conceder a autorización administrativa previa e a autorización administrativa de construción da devandita instalación, cuxas características se axustarán en tódalas súas partes ás que figuran no seu proxecto e ás condicións técnicas e de seguridade establecidas nos regulamentos de aplicación. O prazo de vixencia da autorización é dun ano, contado a partir do día seguinte ao da publicación desta resolución no Diario Oficial de Galicia. A presente autorización entenderase outorgada, salvo o dereito de propiedade e sen prexuízo do de terceiro, e non poderá ser invocada para excluír ou diminuír a responsabilidade civil ou penal na que puidera incorrer o beneficiario no exercicio da actividade ou na explotación da instalación autorizada. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao medio ambiente. Contra o presente acordo, que non é definitivo en vía administrativa, cabe interpor recurso de alzada ante o Vicepresidente segundo e Conselleiro de Economía, Empresa e Innovación no prazo dun mes contado a partir do día seguinte ao da súa notificación ou publicación nos termos establecidos nos artigos 112,115,121 e 122 da Lei 39/2015, do 1 de outubro, do procedemento administrativo común das administracións públicas; sen prexuízo de que os interesados poidan interpor calquera outro recurso que se consideren pertinente. Na Coruña, 26 de abril de 2021 O xefe territorial Isidoro Martínez Arca